Ego Matildis, comitissa Grinionis, notum facio presentibus pariter et futuris quod Villelmus Huldrea, cum laboraret in extremis, donavit ecclesię Fonteneti in perpetuam elemosinam quatuor solidos qui sibi ab eadem ecclesia censualiter debebantur, et quatuor libras monetę Divionensis, pro quibus quatuor Robertus, frater ejusdem Villermi, quittavit jam dictę ecclesię terram quandam apud Flacciacum quę jam Fontenetensibus pro LX solidos invadiata fuerat. Hoc totum laudavit Helysabeth, uxor predicti Villelmi, et Hodierna, uxor Roberti. Hujus rei testes sunt abbas, Bernardus de Grinione, Hugo de Quinciaco, Odo de Grinione, monachi, Odo, archipresbiter Tullionis, Renerius de Saigniaco et P. frater ejus. Quod totum ut ratum habeatur in posterum sigilli mei impressione confirmavi, anno ab incarnatione Domini M°C°XC°V°.